RS พุ่งเกือบ 4% โบรกฯ เชียร์ซื้อให้เป้า 10 บ.
RS พุ่งเกือบ 4% โบรกฯ เชียร์ซื้อให้เป้า 10 บ. ล่าสุด ณ เวลา 10.46 น. ราคาอยู่ที่ 9.60 บาท บวก 0.35 บาท หรือ 3.78% สูงสุดที่ 9.70 บาท ต่ำสุดที่ 9.30 บาท มูลค่าซื้อขายที่ 92.46 ล้านบาท
3 พ.ค. 2560

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 10.46 น. ราคาอยู่ที่ 9.60 บาท บวก 0.35 บาท หรือ 3.78% สูงสุดที่ 9.70 บาท ต่ำสุดที่ 9.30 บาท มูลค่าซื้อขายที่ 92.46 ล้านบาท ขณะที่ดัชนีตลาดหุ้นไทยโดยรวมบวก 0.15%

ด้าน บล.ฟินันเซีย ไซรัส แนะนำ “ซื้อ” RS ราคาเป้าหมาย 10 บาท/หุ้น หลังจากคาดว่าไตรมาส 1/60 ฟื้นตัวเป็นกำไรเล็กน้อยจากยอดขายเกือบทุกธุรกิจฟื้นตัวจากไตรมาสก่อนแต่กำไรปกติลดลง 75% จากปีก่อนจากฐานสูงในไตรมาส 1/60 ปีก่อนที่มีรายได้จัด Event สูงเป็นพิเศษ
ทั้งนี้คงประมาณการกำไรปกติทั้งปีที่ 198 ล้านบาท กลับจากปีก่อนที่ขาดทุนหนัก ปัจจัยหนุนหลักจากการเติบโตของธุรกิจ H&amp;B การฟื้นตัวดีขึ้นของธุรกิจทีวีดิจิตอล และนโยบายลดต้นทุนของธุรกิจเพลงและช่องทีวีดาวเทียม ทั้งนี้ มี Upside จากเดิมที่คาดการณ์ยอดขาย H&amp;B ที่ค่อนข้าง Conservative แต่มี Downside จากธุรกิจทีวีดิจิตอล หาก Rating รายการละครไม่กระเตื้องขึ้นตามคาด
ขณะที่ราคาหุ้นมี Upside มากขึ้น จากราคาเป้าหมายปี 60 ที่ 10 บาท จึงปรับคำแนะนำขึ้นจากเดิม ถือ เป็น ซื้อ โดยเฉพาะหลังประกาศงบไตรมาส 1/60 ที่คาดลดลงมากจากปีก่อนดังกล่าว
 